Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 1993. évi LXXX. törvény szerinti főiskolai vagy egyetemi szintű alapképzési szakok, amelyeket a kredit
Paragraph Index: 2796

b) A mesterképzési szakon végzettek alkalmasak: – diakrón és szinkrón, illetve alap és alkalmazott nyelvészeti kutatások és elemzések végzésére, – a magyar nyelv történetének, rendszerének, változási folyamatainak, általános nyelvészeti kérdéseknek különböző nyelvelméletek kereteiben történő leírására, – levéltári, múzeumi, önkormányzati, közszolgálati, civil szférában stb. nyelvvel, nyelvhasználattal kapcsolatos feladatok (kiadványszerkesztő, szöveggondozó, korrektor, levelező) ellátására, nyelvfejlesztési munkálatok végzésére, irányítására egyéni és intézményes szinten, – nyelvi tervezésre mind az anyanyelv, mind az idegen nyelv (nemzetiségi, környezeti, regionális) vonatkozásában, – a nyelvi szocializáció sokoldalú és sokirányú segítésére, – nyelvészeti szakértői feladatok ellátására, – kiadók, főhatóságok, igazgatási rendszer (pl. törvényalkotás) nyelvészeti feladatainak megoldására, – a szakterület problémáinak és eredményeinek a szélesebb közönséggel történő megismertetésére, – nyelvészeti kutatási módszerek megfelelő alkalmazására, – a szakterület tudományos életébe való bekapcsolódásra (konferenciai részvétel, publikációs tevékenység) nyelvészeti ismereteik tudományos fórumokon való megjelenítésére.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes